Diari Oficial de la Generalitat Valenciana


Sumari del DOGV 6162, del 10-12-2009 (2009/12631)

Notificació de la sentència 200/09 del judici verbal 113/2009.
--------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12286


Data del document
:   27-10-2009

Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència 200/09 del judici verbal 113/2009. [2009/12993]  
Judici verbal (desnonament per no haver pagat) 000113/2009  
Part demandant: Albica, SL.  
Part demandada: Paula Florica Serb.   
En el judici a què es fa referència s'ha dictat la sentència, que té l'encapçalament i la dispositiva, literalment, com es diu:   
«Sentència número 200/2009   
València, 26 d'octubre de 2009   
Desamparados Almenar Belenguer, magistrada jutgessa del Jutjat de Primera Instància número 23 dels de València, he vist estes actuacions de judici verbal civil seguides amb el número 113/2009, a instàncies de la mercantil Albica, SL, representada pel procurador Alberto Mallea Catalá i assistida pel lletrat José Manuel Pla Nacher, contra Paula Florica Serb, declarada en rebel·lia; exercitant acció de resolució de contracte per no haver pagat la renda.   
Dispositiva   
Estime la demanda deduïda per la mercantil Albica, SL, representada pel procurador Alberto Mallea Catalá, contra Paula Florica Serb, declarada en rebel·lia, i declare resolt per no haver pagat la renda el contracte d'arrendament subscrit per les parts el 24 de març de 2004 i, en conseqüència, declare que pertoca el desnonament de l'habitatge propietat de l'actora siti a València, avinguda del Mestre Rodrigo, número 30, pis sisé, porta 11a; i indique a la demandada que haurà de desallotjar-lo deixar-lo lliure i a disposició de l'actora, amb l'advertència, si no ho fa, de ser-ne llançada a costa seua. S'imposen a la demandada les costes del procediment.   
Contra esta sentència, que no és ferma, s'hi pot interposar un recurs d'apel·lació per a l'Audiència Provincial, que cal preparar davant d'este Jutjat dins del termini de cinc dies hàbils comptadors des què es notifique, en els termes de l'article 457 de la Llei d'Enjudiciament Civil 2000.   
Comuniqueu a la arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà cap recurs si quan el prepara no manifiesta, i ho acredita per escrit, que ha pagat les rendes vençudes i les que d'acord amb el contracte haja de pagar de bestreta.   
Esta és la meua sentència, jutjant en primera instància, que pronuncie mane i firme».   
Atés que es desconeix el domicili o la residència actuals de la part demandada, Paula Florica Serb, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha disposat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 27 d'octubre de 2009.- El secretari judicial: Alberto Martínez de Santos.